මා විහාරාධිපති ධුරයට පත් වීමෙන් පසුව 2013 ජනවාරි මාසයේ පමණ මිහින්තලා රජ මහ විහාරයේ දේපළ අයුතු ලෙස පරිහරණය කළ එක්තරා භික්ෂුවක් සහ එම භික්ෂුවගේ හිතවතුන් කිහිප දෙනෙකු මට වෙඩි තබා ඝාතනය කරන බවට කළ තර්ජන හේතුවෙන් මා විසින් මිහින්තලේ පොලීසියට පැමිණිල්ලක්ද ඉදිරිපත් කර තිබෙනවා.මීට අමතරව 2013 ජුලි මස අගදී මා ගමන් කළ රථය අනතුරට ලක් කිරීමේ උත්සාහයක් ගත් තැනැත්තෙකුට විරුද්ධව පොලීසියේ පැමිණිලි කළ අතර එසේ ක්‍රියාකළ රියැදුරා ඉහත කී භික්ෂුවගේ රියැදුරෙකු බවද පොලිස් පරීක්ෂණවලින් හෙළි දරව් වී තිබෙනවා.2013 ජුලි මාසයේ මුල් භාගයේදී මාගේ ආරක්ෂාව වෙනුවෙන් දැඩි උනන්දුවකින් ක්‍රියාකරන මාගේ රියැදුරා වන අසංක සුධීර නානායක්කාරට රැකියාවෙන් ඉවත් වී ප්‍රදේශයෙන් බැහැර වී යන ලෙස තර්ජනය කර තිබෙනවා.